Komisijos direktyva
1979 m. lapkričio 22 d.
derinanti su technikos pažanga Tarybos direktyvą 74/347/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių regos lauką ir priekinio stiklo valytuvus, suderinimo
(79/1073/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1974 m. kovo 4 d. Tarybos direktyvą 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo [1] su paskutiniais pakeitimais, padarytais Direktyva 79/694/EEB [2], ypač į jos 11, 12 ir 13 straipsnius,
atsižvelgdama į 1974 m. birželio 25 d. Tarybos direktyvą 74/347/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių regos lauką ir priekinio stiklo valytuvus, suderinimo [3],
atsižvelgdama į 1977 m. birželio 28 d. Tarybos direktyvą 77/536/EEB dėl valstybių narių įstatymų, reguliuojančių ratinių žemės ūkio ir miškų ūkio traktorių konstrukcijas, apsaugančias nuo apvirtimo, suderinimo [4],
kadangi, atsižvelgiant į įgytą patirtį ir priimtas nuostatas dėl konstrukcijų, apsaugančias nuo apvirtimo, kurios keičia komponuotę tų traktoriaus dalių, kurios yra labai svarbios regos lauko požiūriu, tapo įmanoma suderinti su technikos pažanga nuostatas dėl regos lauko;
kadangi ratiniams žemės ūkio ar miškų ūkio traktoriams taikomi eismo saugumo reikalavimai tapo griežtesni;
kadangi šioje direktyvoje numatytos priemonės atitinka Direktyvų dėl techninių kliūčių panaikinimo žemės ūkio ir miškų ūkio traktorių prekybos srityje derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyva 74/347/EEB iš dalies keičiama taip:
1. Iš 2 ir 3 straipsnių išbraukiami žodžiai "regos laukas arba".
2. Po 3 straipsnio įterpiamas šis naujas 3a straipsnis:
"3a straipsnis
1. Nuo 1980 m. gegužės 1 d. nė viena valstybė narė negali dėl priežasčių, susijusių su traktorių regos lauku:
- atsisakyti suteikti traktoriui EEB tipo patvirtinimą, išduoti Direktyvos 74/150/EEB 10 straipsnio 1 dalies paskutinėje įtraukoje nurodytą dokumentą arba suteikti nacionalinį tipo patvirtinimą,
- arba uždrausti pradėti traktorius eksploatuoti,
jei šio tipo traktoriaus ar šių traktorių regos laukas atitinka šios direktyvos nuostatas.
2. Nuo 1980 m. spalio 1 d. valstybės narės:
- nebegali išduoti Direktyvos 74/150/EEB 10 straipsnio 1 dalies paskutinėje įtraukoje nurodyto dokumento traktoriaus, kurio regos laukas neatitinka šios direktyvos nuostatų, tipui,
- gali atsisakyti suteikti traktoriui, kurio regos laukas neatitinka šios direktyvos nuostatų, nacionalinį tipo patvirtinimą.
3. Nuo 1983 m. sausio 1 d. valstybės narės gali uždrausti pradėti eksploatuoti traktorius, kurių regos laukas neatitinka šios direktyvos nuostatų."
3. Priedas iš dalies keičiamas pagal šios direktyvos priedą.
2 straipsnis
Valstybės narės priima nuostatas, kurios, įsigaliojusios iki 1980 m. balandžio 30 d., įgyvendina šią direktyvą, ir nedelsdamos apie tai praneša Komisijai.
3 straipsnis
Ši direktyva skirta valstybėms narėms.
Priimta Briuselyje, 1979 m. lapkričio 22 d.